{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o nacrtu prijedloga zakona o izmjenama i dopunama zakona o proizvodnji, remontu i prometu naoružanja i vojne opreme"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Krešimir Dugonjić","PRIJEDLOG ZAKONA O IZMJENAMA I DOPUNAMA ZAKONA O PROIZVODNJI, REMONTU I PROMETU NAORUŽANJA I VOJNE OPREME","Poštovani,\n\njavljam Vam se povodom pitanja opće sigurnosti rukovanjem vojnom opremom.\n\nPredlažem da se svo oružje koje se smatra neupotrebljivim u modernoj hrvatskoj vojsci-uništi. Pogotovo ono preostalo iz Domovinskog rata, jer često legalnim (!) i ilegalnim putem nađe put do ratnih područja van Hrvatske. Smatram da je sasvim nedopustivo da staro oružje i streljivo iz RH bude upotrijebljeno npr. u Siriji bez obzira na NATO savez, jer se i danas vide posljedice ratnih pustošenja na Bliskom istoku i u Africi priljevom imigranata u cijelu Europsku uniju. Neprihvatljivo je predavati i prodavati spomenuto oružje i streljivo ne samo zbog međunarodnih sporazuma, konvencija i ugovora, već i zbog čovječnosti jer smo i sami imali teška ratna pustošenja u Hrvatskoj i u susjednoj BiH kao vječiti ožiljak u vremenu do kuda ratno ludilo može dovesti. S obzirom da se često prisjetimo naših žrtvi, nedopustivo je stvaranje tuđe žrtve negdje drugdje samo zbog uskih interesa i \"želje da budemo igrači u globalnoj politici\". Zbog EU i Drugog svjetskog rata  taj model vanjske politike si ne dopuštaju ni Španjolska, ni Francuska, ni Njemačka niti Italija.\n\nU javnosti se često provuku teme napuštenih vojarni u blizini gradova koje i dalje skladište opasan materijal, a javnost je obaviještena putem medija da je zabranjen pristup. Postavlja se pitanje: kako je to moguće?\n\nTakođer, ako je javnost saznala da se preko Dunava slalo ilegalno oružje iz Srbije za Bliski istok, te je to oružje zatečeno u terminalu luke Rijeka, a nakon toga su MORH i DORH preuzeli istragu cijelog slučaja, opet se mora postaviti pitanje: kako je to moguće?\n\nŠto se tiće upotrebe oružja za osobnu upotrebu, smatram da onaj tko nije ništa zgriješio ne mora se ničega niti bojati, ali ako već želi posjedovati oružje treba platiti 100-postotni porez na pištolj, pušku i slično.\n\nAko se uzme za primjer remont MiG-ova 21 u Odessi gdje je utvrđena rotacija časnika za nadzor svaka dva mjeseca, ako je utvrđeno da su pojedini časnici prijavili zlouporabu i nanesenu štetu hrvatskoj sigurnosti, ako se utvrdila ponuda i primanje mita za odrađeni posao prilikom tog remonta, postavlja se pitanje da li je to veleizdaja i koliko se može uopće vjerovati u sustav obrane i sigurnosti? Ako se uzme u obzir i afera VSOA-e u kojoj je pronevjereno 5 milijuna kuna nenamjenskog novca, postavlja se pitanje da li sustav obrane i sigurnosti leži na zdravim temeljima?\n\nU svakom slučaju, jako puno je nedoumica i dvojbi koje bi trebale biti riješene u što kraćem vremenu. Možda je komentar izvan teme, ali smatram da je dovoljno ozbiljan da se može uvažiti.\n\nLijep pozdrav.","Nije prihvaćen","Navedeno nije predmet Nacrta prijedloga zakona o izmjenama i dopunama Zakona o proizvodnji, remontu i prometu naoružanja i vojne opreme"]